Id-Deċiżjoni tal-Kunsill
tat-3 ta’ Ottubru 2002
li tistabilixxi skond id-Direttiva 2001/18/KE tal-Parlament Ewropew u tal-Kunsill il-Format tas-Sommarju tat-Tagħrif li għandu x’jaqsam mat-tqegħid fis-suq ta’ l-organiżmi modifikati ġenetikment bħala prodotti jew ġo fihom
(2002/812/KE)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabilixxi l-Komunità Ewropea,
Wara li kkunsidra d-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta’ organiżmi modifikati ġenetikament u T-tneħijja tad-Direttiva 90/220/KEE [1], u b’mod partikolari l-Artikolu 13(2)(h) tagħha,
Wara li kkunsidra l-proposta mill-Kummissjoni,
Billi:
(1) Skond il-Parti Ċ tad-Direttiva 2001/18/KE, trid tingħata notifika minn qabel lill-awtorità kompetenti nazzjonali dwar it-tqegħid ippjanifikat fis-suq ta’ organiżmu modifikat ġenetikament (minn issa ‘l quddiem imsejjaħ GMO), jew għaqda ta’ dawn l-organiżmi.
(2) Din in-notifika tikkomprendi, fost ħwejjeġ oħra, sommarju tad-dossier relevanti, li l-awtorità kompetenti trid tibgħat lill-awtoritajiet kompetenti ta’ l-Istati Membri l-oħra u lill-Kummissjoni, u li l-Kummissjoni trid tagħmel disposnibbli għall-pubbliku minnufih. Dan is-sommarju jrid ikun imfassal skond format partikolari.
(3) Dan il-format għandu jirrifletti l-ħtieġa li jgħin safejn huwa possibbli l-iskambju tat-tagħrif rilevanti, ippreżentat f’manjiera standardizzata u li tiftiehem bla xkiel, mingħajr preġudizzju għall-fatt illi t-tagħrif hekk ipprovvdut ma jistax iservi bħala bażi għal stima tar-riskju ambjentali.
(4) Il-kumitat stabbilit skond l-Artikolu 30(2) tad-Direttiva 2001/18/KE ġie kkonsultat fit-12 ta’ Ġunju 2002 imma ma ta l-ebda opinjoni dwar il-proposta tal-Kummissjoni għal Deċiżjoni,
ADOTTA DIN ID-DEĊIŻJONI:
Artikolu 1
Għall-għanijiet tat-tfassil tas-sommrju tad -dossier sabiex jiġi sottomess lill-awtorità kompetenti nazzjonali skond l-Artikolu 13(2)(h) tad-Direttiva 2002/18/KE, in-notifikatur għandu juża fl-Format tas-Sommarju tat-Tagħrif stabbilit fl-Anness ma’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fil-Lussemburgu, fit-3 ta’ Ottubru 2002.